Carlo Cudicini

**Carlo Cudicini** (6 sentyabr 1973) – asosiy faoliyatini Chelsea klubida darvozabon sifatida oʻtkazgan Italiyalik futbolchi. U sobiq AC Milan darvozaboni Fabio Cudicining oʻgʻli va Ponziana himoyachisi Guglielmo Cudicinining nevarasi. Cudicini hozirda Chelseada klubida ijaradagi futbolchilar uchun texnik murabbiy sifatida faoliyat olib bormoqda.

Cudicini 1992 yilda Serie A jamoasi AC Milanda professional futbolchilik faoliyatini boshladi, ammo asosiy jamoaga kirishga qiynalib, dastlab 1996-yilda Como jamoasiga ijaraga beriladi, soʻngra faoliyatini Prato va Lazio klublarida olib boradi. Lazio tarkibida liganing faqatgina bitta oʻyinida maydonga tushgach u bir yil oʻtib Castel di Sangro, keyin esa 1999-yilda Premyer Liga jamoasi Chelseaga klubiga oʻtdi.

U Claudio Ranieri davrida asosiy darvozabon boʻladi, ammo 2004-yilda yangi murabbiyi José Mourinho Petr Čech bilan shartnoma imzolagach Carlo asosiy tarkibdagi oʻrnini yoʻqotdi. Cudicini 2009-yil yanvar oyida Chelseani tark etadi, u klub safida jami 141ta liga oʻyinida ishtirok etadi. Oʻsha yili u Londonning boshqa bir klubi Tottenham Hotspur tarkibiga qoʻshiladi. Tottenhemda ham u ikkinchi yoki uchinchi darvozabon sifatida qoldi va klub uchun faqatgina 19ta liga oʻyinida maydonga tushadi. 2013-yilda Cudicini Major League Soccerning Los-Anjeles Galaxy klubiga borib qoʻshiladi.

Cudicini 1990 va 1992-yillar oraligʻida Italiya U-18 jamoasi safida 20 marotaba maydonga tushdi va 21 yoshdan kichiklar jamoasida ham bir marta oʻynadi, ammo hech qachon asosiy terma jamoasidan chaqiruv olmaydi.

## Klubdagi karyerasi
### Chelsea
Debyutini Skonto Riga qarshi UEFA Chempionlar ligasi saralshida oʻtkazgan darvozabon mavsumni bor yoʻgʻi uchta oʻyin oʻtkazgan holda yakunlaydi. U 2000-yilgi Angliya kubogi finalida ham zaxirada qoldirilgan. Keyingi mavsumdan boshlab u biroz koʻproq oʻyin amaliyotiga ega boʻla boshladi. Cudicini 23 ta turda maydonga tushgan boʻlsa, De Goey 15 turni asosiy tarkibda oʻtkazadi.

2001-2002-yilgi mavsum muxlislar tomonidan Chelseaning yil oʻyinchisi deb tanlandi. 2001-yil dekabr oyida Sunderland va Liverpoolga qarshi yetti kunlik vaqt oraligʻida oʻtgan oʻyinlarda ikki penaltini ham bartaraf etadi.

Cudicini 2002-03 yilgi mavsumda ITV Premiership Goalkeeper of the Season sovriniga loyiq koʻrildi.

### Tottenham Hotspurs

2009-yil 26-yanvar kuni Cudicini Tottenham Hotspur tarkibiga erkin agent sifatida qoʻshilganligi maʼlum qilindi. U klub uchun oʻz debyutini 2009-yil 27-yanvar kuni Premyer Liga doirasida Stoke Cityga qarshi oʻyinda oʻtkazdi va u oʻyinda London klubi 3-1 hisobida zafar quchdi.

## LA Galaxy

Cudicini 2012-yil 31-dekabr kuni MLS klubi LA Galaxyga yana erkin agent sifatida qoʻshiladi. Darvozabon u yerda 2014-yil 26-yanvar qadar toʻp suradi.

## Murabbiylik faoliyati
2015-yil mart oyida Cudicini Irlandiya Respublikasi 21 yoshgacha futbol jamoasi murabbiylar shtabiga darvozabonlar murabbiyi sifatida qoʻshildi.

2016-yil iyul oyida Cudicini Chelseaga qaytadi va yangi birinchi jamoa bosh murabbiyi Antonio Kontega yordamchi sifatida faoliyat boshlaydi. U 2018-19-yillarda Maurizio Sarri davrida ham ishini davom ettirdi.

2019-yil avgust oyida Cudicini ijaradagi futbolchilar uchun texnik murabbiy etib tayinlandi.

2022-yil dekabr oyida Cudicini FAI Coach Education Department kursida oʻqiganidan soʻng Dublinda UEFA professional murabbiylik litsenziyasini oldi.

## Statistikasi

### Klub

## Sovrinlari
**AC Milan**

* Serie A: 1992-93
* UEFA Championlar Ligasi finalchisi: 1992-93 

**Chelsea**

* Angliya Premyer Ligasi: 2004-2005, 2005-2006-yillar

* FA Cup: 1999-2000, 2006-07
* Angliya Liga kubogi: 2004-05, 2006-07; finalchi: 2007-08
* FA Charity Shield/FA Community Shield: 2000, 2005 

## Manbalar